CELEX: 32019D1296
Language: lv
Date: 2019-07-31 00:00:00
Title: Padomes Lēmums (KĀDP) 2019/1296 (2019. gada 31. jūlijs), ar ko atbalsta bioloģiskā drošuma un drošības stiprināšanu Ukrainā atbilstīgi Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu īstenošanai

2.8.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 204/29
               
            
         PADOMES LĒMUMS (KĀDP) 2019/1296
         (2019. gada 31. jūlijs),
         ar ko atbalsta bioloģiskā drošuma un drošības stiprināšanu Ukrainā atbilstīgi Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu īstenošanai
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Eiropadome 2003. gada 12. decembrī pieņēma ES Stratēģiju masu iznīcināšanas ieroču izplatīšanas novēršanai, kuras II nodaļā ir iekļauts pasākumu saraksts, kuru mērķis ir apkarot šādu izplatīšanu. Šādi pasākumi ir jāveic gan Savienībā, gan trešās valstīs.
                  
               
                     (2)
                  
                  
                     Savienība aktīvi īsteno minēto stratēģiju un veic pasākumus, kas uzskaitīti tās III nodaļā, jo īpaši, piešķirot finanšu līdzekļus, lai atbalstītu konkrētus projektus, kurus īsteno daudzpusējas institūcijas, nodrošinot valstīm tehnisko palīdzību un ekspertīzi attiecībā uz plašu pasākumu klāstu ieroču izplatīšanas novēršanas jomā un veicinot Apvienoto Nāciju Organizācijas Drošības padomes (ANO DP) lomu.
                  
               
                     (3)
                  
                  
                     ANO DP 2004. gada 28. aprīlī pieņēma Rezolūciju 1540 (2004) (“ANO DPR 1540 (2004)”), kas bija pirmais starptautiskais instruments, kurā integrētā un visaptverošā veidā uzmanība pievērsta masu iznīcināšanas ieročiem, to nogādes līdzekļiem un ar tiem saistītiem materiāliem. ANO DPR 1540 (2004) tika noteikti saistoši pienākumi visām valstīm un minēto pienākumu mērķis ir novērst un kavēt to, ka nevalstiski dalībnieki iegūst piekļuvi šādiem ieročiem un ar ieročiem saistītiem materiāliem. ANO DP arī nolēma, ka visām valstīm jāpieņem un jāievieš iedarbīgi pasākumi nolūkā izveidot iekšzemes kontroli, lai novērstu kodolieroču, ķīmisko vai bioloģisko ieroču un to nogādes līdzekļu izplatīšanu, tostarp, ieviešot pienācīgu kontroli pār saistītiem materiāliem.
                  
               
                     (4)
                  
                  
                     Padome 2017. gada 11. maijā pieņēma Lēmumu (KĀDP) 2017/809 (1), atbalstot ANO DPR 1540 (2004) īstenošanu. Lēmumā (KĀDP) 2017/809 paredzēto darbību tehniskā īstenošana ir uzticēta ANO Atbruņošanās lietu birojam (ANO ODA) sadarbībā ar attiecīgām reģionālām starptautiskām organizācijām, un jo īpaši ar Eiropas Drošības un sadarbības organizāciju (EDSO).
                  
               
                     (5)
                  
                  
                     Padome 2017. gada 11. jūlijā pieņēma Lēmumu (KĀDP) 2017/1252 (2), ar ko atbalsta ķīmiskā drošuma un drošības pastiprināšanu Ukrainā atbilstīgi ANO DPR 1540 (2004) īstenošanai. Lēmumā (KĀDP) 2017/1252 paredzēto darbību tehniskā īstenošana ir uzticēta EDSO Sekretariātam.
                  
               
                     (6)
                  
                  
                     Bioloģisko un toksisko ieroču konvencijas (BTIK) un ANO DPR 1540 (2004) vispārēja ievērošana un pilnīga īstenošana ir starp galvenajām Ukrainas prioritātēm masu iznīcināšanas ieroču neizplatīšanas jomā.
                  
               
                     (7)
                  
                  
                     Savienība un Ukraina 2014. gada 21. martā un 27. jūnijā parakstīja asociācijas nolīgumu (3), kurā inter alia paredzēts paātrināti saskaņot Ukrainas valsts tiesību aktus ar attiecīgiem Savienības tiesību aktiem, tostarp attiecībā uz jebkādu šķēršļu ANO DPR 1540 (2004) vispārējai īstenošanai Ukrainā novēršanu. ES un Ukrainas Asociācijas nolīguma daļas tiek provizoriski piemērotas kopš 2014. gada 1. novembra. ES un Ukrainas Asociācijas nolīgums stājās spēkā 2017. gada 1. septembrī.
                  
               
                     (8)
                  
                  
                     Saskaņā ar Ukrainas valdības rīcības plānu 2018.–2020. gadam ES un Ukrainas Asociācijas nolīguma īstenošanai Ukraina apņēmās izstrādāt un uzlabot noteikumus un mehānismus bioloģiskā drošuma un drošības jomā atbilstīgi Ukrainas saistībām saskaņā ar BTIK un ANO DPR 1540 (2004), kā arī ar starptautiskajām normām un standartiem, un jo īpaši attiecīgiem ES tiesību aktiem.
                  
               
                     (9)
                  
                  
                     Šajā saistībā EDSO Sekretariāts ciešā sadarbībā ar Ukrainas kompetentajām iestādēm sagatavoja trīs projektu priekšlikumus, kuru nolūks ir stiprināt kopējo bioloģisko drošumu un drošību Ukrainā.
                  
               
                     (10)
                  
                  
                     Saskaņā ar šo lēmumu īstenojamo projektu tehniskā īstenošana būtu jāuztic EDSO Sekretariātam.
                  
               
                     (11)
                  
                  
                     Projekti būtu jāīsteno saskaņā ar attiecīgajiem Ukrainas valdības rīcības plāna ES un Ukrainas Asociācijas nolīguma īstenošanai noteikumiem. Pasākumos būtu jāņem vērā attiecīgā paraugprakse un pieredze, kas gūta, īstenojot Lēmumu (KĀDP) 2017/1252.
                  
               
                     (12)
                  
                  
                     EDSO Sekretariātam būtu jānodrošina efektīva sadarbība ar attiecīgām starptautiskām organizācijām un struktūrām, piemēram, BTIK Īstenošanas atbalsta grupu, ANO DP komiteju, kas izveidota, ievērojot ANO DPR 1540 (2004), Pasaules Dzīvnieku veselības organizāciju un Globālo partnerību pret masu iznīcināšanas ieroču un materiālu izplatīšanu. EDSO Sekretariātam būtu arī jānodrošina projektu, kas īstenoti pēc šā lēmuma, papildināmība un sinerģija ar attiecīgajiem bijušajiem un pašreizējiem projektiem un darbībām Ukrainā, ko atbalsta atsevišķas ES dalībvalstis, un citām Savienības atbalstītām programmām šajā jomā, tostarp Stabilitātes un miera veicināšanas instrumentu, un ES ķīmisko, bioloģisko, radioloģisko un kodolrisku mazināšanas izcilības centriem,
                  
               IR PIEŅĒMUSI ŠO LĒMUMU.
         
            1. pants
            
               1.   Lai veicinātu mieru un drošību un efektīvu multilaterālismu globālā un reģionālā mērogā, Savienības cenšas sasniegt šādus mērķus:
               
                           —
                        
                        
                           stiprināt bioloģisko drošumu un drošību Ukrainā, uzlabojot Ukrainas leģislatīvo un regulatīvo bāzi un tās cilvēku un dzīvnieku veselības sistēmas, kā arī vairojot dzīvības zinātņu zinātnieku informētību,
                        
                     
                           —
                        
                        
                           sekmēt efektīvu multilaterālismu reģionālā līmenī, atbalstot EDSO darbību nolūkā veicināt Ukrainas kompetento iestāžu spējas bioloģiskā drošuma un drošības jomā atbilstīgi saistībām saskaņā ar ANO DPR 1540 (2004) un BTIK.
                        
                     
            
               2.   Lai sasniegtu 1. punktā minētos mērķus, Savienība īsteno šādus projektus:
               
                           —
                        
                        
                           esošo Ukrainas noteikumu par biodrošumu un biodrošību saskaņošana ar starptautiskajiem standartiem,
                        
                     
                           —
                        
                        
                           veterinārās uzraudzības sistēmas ilgtspējas nodrošināšana Ukrainā attiecībā uz slimībām, kas saistītas ar īpaši bīstamiem patogēniem,
                        
                     
                           —
                        
                        
                           informētības vairošana, izglītība un apmācība dzīvības zinātņu zinātniekiem par biodrošumu un biodrošību.
                        
                     Sīki izstrādāts iepriekšminēto projektu apraksts ir izklāstīts pielikumā.
            
         
         
            2. pants
            
               1.   Par šā lēmuma īstenošanu atbild Savienības Augstais pārstāvis ārlietās un drošības politikas jautājumos (“Augstais pārstāvis”).
            
            
               2.   Šā lēmuma 1. panta 2. punktā minētos projektus tehniski īsteno EDSO Sekretariāts. Tas veic šo uzdevumu Augstā pārstāvja kontrolē. Šajā nolūkā Augstais pārstāvis panāk vajadzīgās vienošanās ar EDSO Sekretariātu.
            
         
         
            3. pants
            
               1.   Finanšu atsauces summa 1. panta 2. punktā minēto projektu īstenošanai ir 1 913 900 EUR.
            
            
               2.   Izdevumus, ko finansē no 1. punktā minētās summas, pārvalda saskaņā ar procedūrām un noteikumiem, ko piemēro Savienības vispārējam budžetam.
            
            
               3.   Komisija uzrauga 1. punktā minēto izdevumu pareizu pārvaldību. Šajā nolūkā tā noslēdz finansēšanas nolīgumu ar EDSO Sekretariātu. Minētajā nolīgumā paredz, ka EDSO Sekretariātam ir jānodrošina Savienības ieguldījuma publicitāte atbilstoši tā apjomam.
            
            
               4.   Komisija cenšas noslēgt 3. punktā minēto finansēšanas nolīgumu cik drīz vien iespējams pēc šā lēmuma stāšanās spēkā. Komisija informē Padomi par jebkādām grūtībām minētajā procesā, kā arī par finansēšanas nolīguma noslēgšanas datumu.
            
         
         
            4. pants
            Augstais pārstāvis ziņo Padomei par šā lēmuma īstenošanu, un to dara, pamatojoties uz EDSO Sekretariāta sagatavotiem regulāriem ziņojumiem. Minētie ziņojumi ir pamatā Padomes veiktajiem novērtējumiem. Komisija sniedz informāciju par 1. panta 2. punktā minēto projektu finansiālajiem aspektiem.
         
         
            5. pants
            
               1.   Šis lēmums stājas spēkā tā pieņemšanas dienā.
            
            
               2.   Šis lēmums zaudē spēku 36 mēnešus pēc 3. panta 3. punktā minētā finansēšanas nolīguma noslēgšanas vai – ja minētajā laikā netiek noslēgts neviens finansējuma nolīgums – sešus mēnešus pēc tā pieņemšanas.
            
         
         
            Briselē, 2019. gada 31. jūlijā
            
               
                  Padomes vārdā –
               
               
                  priekšsēdētāja
               
               T. TUPPURAINEN
            
         
         
            (1)  Padomes Lēmums (KĀDP) 2017/809 (2017. gada 11. maijs), atbalstot Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu īstenošanu (OV L 121, 12.5.2017., 39. lpp.).
         
            (2)  Padomes Lēmums (KĀDP) 2017/1252 (2017. gada 11. jūlijs), ar ko atbalsta ķīmiskā drošuma un drošības pastiprināšanu Ukrainā atbilstīgi Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu īstenošanai (OV L 179, 12.7.2017., 8. lpp.).
         
            (3)  Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (OV L 161, 29.5.2014., 3. lpp.).
      
      
         
            PIELIKUMS
            Bioloģiskā drošuma un drošības stiprināšana Ukrainā atbilstīgi ANO DPR 1540 (2004)
            1.   Vispārīga informācija
            Ukrainas tiesību akti, kas aizliedz bioloģiskos ieročus, ir detalizēti un visaptveroši. Tomēr būtiska šo tiesību aktu un regulējuma daļa ir novecojusi un neatbilst starptautiskajām normām un standartiem. Tādēļ tie ir steidzami jāpārskata un jāatjaunina, lai palielinātu to saskaņotību ar attiecīgajiem pasaules standartiem.
            Ukrainā nav ietvarlikuma par biodrošumu un biodrošību, kurā aprakstīta biodrošuma un biodrošības sistēmas izveide un tās pareiza darbība (piemēram, kurā būtu juridiski noteikta centrālā izpildvaras struktūra, kas nodarbojas ar biodrošumu un biodrošību un kas īsteno ekspertu un pārraudzības funkcijas). Turklāt pašreiz nepastāv visaptveroša sadarbība starp visām iesaistītajām ministrijām, aģentūrām un organizācijām nolūkā novērst ārkārtas situācijas saistībā ar bioloģiskajiem apdraudējumiem un reaģēt uz tām.
            Nav arī valsts kontroles mehānismu biodrošības prasību ievērošanai darbā ar bioloģiskajiem aģentiem. Nav reģistra ar tādiem ekonomikas dalībniekiem un subjektiem, kas nav ekonomikas dalībnieki, kuri Ukrainas teritorijā strādā ar bīstamiem bioloģiskajiem aģentiem. Turklāt tiem dalībniekiem, kas strādā ar bīstamiem bioloģiskajiem aģentiem, tiesību aktos nav noteikts pienākums saņemt attiecīgas atļaujas. Faktiski atļauju sistēmas atcelšana radīja situāciju, ka nav ziņošanas un kontroles par biodrošuma un biodrošības prasību ievērošana mikrobioloģiskajās laboratorijās, kuru faktiskais skaits nav zināms. Normatīvais dokuments, kas reglamentēja bīstamo bioloģisko materiālu uzskaiti, transportēšanu, uzglabāšanu un nodošanu, tika atcelts. Piemērojamos dokumentos maz uzmanības ir veltīts citiem biodrošības aspektiem, piemēram, darbinieku uzticamības pārbaudei un konfidenciālas informācijas aizsardzībai.
            Ņemot vērā lauksaimnieciskās ražošanas attīstības tempu, bioražošanu, transportu un ārējās tirdzniecības attiecības mūsdienu pasaulē, medicīna un veterinārija saskaras ar daudzām problēmām, kas jo īpaši saistītas ar bioloģisko materiālu izplatīšanas risku, jo īpaši infekcijas un parazītu slimības, kas skar gan cilvēkus, gan dzīvniekus.
            Patlaban galvenie apdraudējumi attiecībā uz bioloģisko drošību un pārtikas nodrošinājumu Ukrainā ir saistīti ar Āfrikas cūku mēri, putnu gripu, mutes un nagu sērgu un multirezistentiem baktēriju patogēniem. Pastāv dabiski galvenie riski, ka var izcelties Sibīrijas mēra, trakumsērgas, klasiskā cūku mēra un tularēmijas uzliesmojumi. Pārtikas nodrošinājuma un bioloģiskās drošības nodrošināšana ir sensitīvs jautājums, ko nevar atrisināt, neizmantojot ticamus līdzekļus, ar ko pārrauga, prognozē un agrīni diagnosticē jaunas un ekonomiski nozīmīgas dzīvnieku infekcijas, tostarp zoonotiskās infekcijas. Bioloģisko drošību un pārtikas nodrošinājumu Ukrainā var risināt, tikai fundamentālos pētījumus ģenētikā un molekulārajā biotehnoloģijā integrējot veterinārajā un cilvēku paredzētajā medicīnā un diagnostikā.
            Lielākās daļas Ukrainas dzīvības zinātņu laboratoriju darbinieki ir pieredzējuši attiecībā uz to, kā rīkoties ar bīstamiem bioloģiskajiem materiāliem. Tomēr mūsdienu biodrošuma un biodrošības principi un pieejas, mūsdienu tehnikas un prakse un rīcības kodekss, kas saistīts ar mūsdienu praksi, laboratorijās pastāv ļoti reti. Daudzām dzīvības zinātņu laboratorijām ir vidēji daudz moderna aprīkojuma, bet, tā kā trūkst šāda aprīkojuma ekspluatācijas apmācības, laboratorijas personāls to neizmanto vai izmanto nepareizi. Turklāt pašreizējā padziļinātas apmācības sistēma dažām dzīvības zinātņu zinātnieku kategorijām neaptver visus attiecīgos biodrošuma un biodrošības jautājumus. Visi šie faktori var izraisīt biodrošuma un biodrošības līmeņa samazināšanos laboratorijās, kurās rīkojas ar bīstamiem bioloģiskajiem materiāliem.
            Pamatojoties uz iepriekšminēto analīzi, EDSO ir sagatavojusi trīs projektus, kuru mērķis ir stiprināt vispārējo bioloģisko drošumu un drošību Ukrainā. Šie projekti ir izstrādāti sadarbībā ar attiecīgajām Ukrainas iestādēm. Visi projekti tiktu īstenoti saskaņā ar attiecīgajiem Ukrainas valdības rīcības plāna ES un Ukrainas Asociācijas nolīguma īstenošanai noteikumiem.
            Projekti tiktu īstenoti, arī ņemot vērā attiecīgo paraugpraksi un pieredzi, kas gūta, patlaban īstenojot Lēmumu (KĀDP) 2017/1252, ar ko atbalsta ķīmiskā drošuma un drošības pastiprināšanu Ukrainā.
            2.   Mērķis
            Šā lēmuma vispārējais mērķis ir atbalstīt EDSO projektus, kuru mērķis ir stiprināt bioloģisko drošumu un drošību Ukrainā atbilstīgi Ukrainas saistībām saskaņā ar BTIK un ANO DPR 1540 (2004), kā arī saskaņā ar ES un Ukrainas Asociācijas nolīgumu.
            3.   Projektu apraksts
            3.1.   Esošo Ukrainas noteikumu par biodrošumu un biodrošību saskaņošana ar starptautiskajiem standartiem
            3.1.1.   Projekta mērķis
            
                        —
                     
                     
                        Uzlabot Ukrainas leģislatīvo un regulatīvo bāzi attiecībā uz bioloģisko drošumu un drošību atbilstīgi saistībām saskaņā ar ANO DPR 1540 (2004), proti, pieņemt un īstenot attiecīgus iedarbīgus tiesību aktus, kas jebkuriem nevalstiskiem dalībniekiem aizliedz ražot, iegūt, turēt īpašumā, attīstīt, transportēt, nodot vai izmantot bioloģiskos ieročus un to nogādes līdzekļus, jo īpaši terorisma nolūkos.
                     
                  3.1.2.   Projekta apraksts
            
                        —
                     
                     
                        Ar šo projektu atbalstīs šādus konkrētus pasākumus, kas saistīti ar leģislatīviem un regulatīviem uzlabojumiem biodrošuma un biodrošības jomā un kas jāīsteno prioritārā kārtā:
                        
                                    —
                                 
                                 
                                    projekta izstrāde Ukrainas likumam par biodrošumu un biodrošību un tā iesniegšana Ukrainas Augstākajai radai,
                                 
                              
                                    —
                                 
                                 
                                    Ukrainas Ministru kabineta rezolūcijas par jautājumiem, kas saistīti ar kontroli attiecībā uz atbilstību biodrošuma un biodrošības prasībām iestādēs un uzņēmumos, kuri strādā ar patogēniem mikroorganismiem, izstrāde un pieņemšana,
                                 
                              
                                    —
                                 
                                 
                                    biodrošuma un biodrošības koncepcijas izstrāde un pieņemšana un Ukrainas valsts rīcības plāns reaģēšanai uz bīstamu un īpaši bīstamu slimību uzliesmojumiem un tādas kritiskās infrastruktūras apzināšanai, kas nodrošina atbilstošu reakciju uz bīstamu un īpaši bīstamu slimību uzliesmojumiem vai uz šādu uzliesmojumu risku,
                                 
                              
                                    —
                                 
                                 
                                    Ukrainas vienotas bioloģiskā drošuma sistēmas ieviešana, kā arī plāni bioloģisko aģentu aizsardzībai pret nejaušu vai apzinātu izplatīšanu un to pienācīgai un drošai uzglabāšanai un transportēšanai, tostarp to iekšējai drošībai,
                                 
                              
                                    —
                                 
                                 
                                    sabiedrības veselības un veterinārmedicīnas sistēmas reorganizēšana, lai panāktu tās atbilstību starptautiskajām prasībām.
                                 
                              
                  3.1.3.   Gaidāmie projekta rezultāti
            
                        —
                     
                     
                        Uzlabot Ukrainas biodrošuma un biodrošības sistēmu, stiprinot valsts leģislatīvo un regulatīvo sistēmu šajā jomā,
                     
                  
                        —
                     
                     
                        veicināt dažādu par biodrošumu un biodrošību atbildīgo aģentūru sadarbību,
                     
                  
                        —
                     
                     
                        nodrošināt biodrošuma un biodrošības sistēmas ilgtspēju Ukrainā.
                     
                  3.1.4.   Projekta atbalsta saņēmēji
            
                        —
                     
                     
                        Veselības ministrija.
                     
                  3.2.   Veterinārās uzraudzības sistēmas ilgtspējas nodrošināšana Ukrainā attiecībā uz slimībām, kas saistītas ar īpaši bīstamiem patogēniem
            3.2.1.   Projekta mērķis
            
                        —
                     
                     
                        Saskaņā ar ANO DPR 1540 (2004) noteiktajiem pienākumiem uzlabot biodrošumu un biodrošību, stiprinot cilvēku un dzīvnieku veselības sistēmu Ukrainā, un jo īpaši ieviest efektīvus pasākumus, lai izveidotu iekšzemes kontroli nolūkā novērst bioloģisko ieroču un to nogādes līdzekļu izplatīšanu, tostarp ieviešot attiecīgu kontroli pār saistītiem materiāliem.
                     
                  3.2.2.   Projekta apraksts
            
                        —
                     
                     
                        Efektīvas cilvēku un dzīvnieku slimību pārraudzības īstenošana, izveidojot kopīgas izmantošanas centru izraudzīto aģentu sekvencēšanai un ģenētiskai raksturošanai un aprīkojot iesaistītās iestādes ar atgriezeniskās transkriptāzes polimerāzes ķēdes reakcijas (RT-PCR) iekārtām,
                     
                  
                        —
                     
                     
                        ātrās reaģēšanas pasākumu noteikšana ārkārtas situācijām un īpaši bīstamu dzīvnieku slimību ātras diagnostikas ieviešana, izstrādājot uz RT-PCR balstītus diagnostikas instrumentus uz PCR balstītai izraudzītu aģentu (putnu gripas, Ņūkāslas slimības, multirezistentās tuberkulozes, nodulārā dermatīta, tularēmijas, Āfrikas cūku mēra, klasiskā cūku mēra, mutes un nagu sērgas, brucelozes, multirezistentās salmonellas un Sibīrijas mēra aģentu) noteikšanai, pamatojoties uz Ukrainā izstrādātiem iekšējiem protokoliem,
                     
                  
                        —
                     
                     
                        patogēnu, tostarp zoonozes, vīrusu un baktēriju patogēnu, drošas glabāšanas nodrošināšana laboratorijās un depozitārijos, izstrādājot reģistrācijas dokumentāciju uz RT-PCR balstītiem aprīkojuma komplektiem,
                     
                  
                        —
                     
                     
                        vienotas tehniskās politikas noteikšana testēšanas laboratorijām atbilstības novērtēšanas jomā, uzticēšanās panākšana valsts un starptautiskā līmenī, nosacījumu noteikšana snieguma savstarpējai atzīšanai un pārredzamībai, un informētības un kompetences nodrošināšana bioloģiskās aizsardzības jomā,
                     
                  
                        —
                     
                     
                        spēju veidošana slimību, kas saistītas ar īpaši bīstamiem patogēniem, molekulārai diagnostikai.
                     
                  3.2.3.   Gaidāmie projekta rezultāti
            
                        —
                     
                     
                        Valsts spēju stiprināšana attiecībā uz uzraudzību un prognozēšanu veterinārmedicīnas jomā,
                     
                  
                        —
                     
                     
                        tādu efektīvu valsts diagnostikas un uzraudzības instrumentu izstrāde, kas balstīti uz RT-PCR un izotermiskajiem PCR instrumentiem (P&I, validācija un īstenošana laboratorijās),
                     
                  
                        —
                     
                     
                        dzīvnieku slimību (tostarp zoonozes slimību) efektīvas pārraudzības īstenošana,
                     
                  
                        —
                     
                     
                        cilvēku spēju veidošana slimību, kas saistītas ar īpaši bīstamiem patogēniem, molekulārās diagnostikas jomā (PCR tehnikas metožu apmācība laboratorijā).
                     
                  3.2.4.   Projekta atbalsta saņēmēji
            
                        —
                     
                     
                        Ukrainas Valsts pārtikas nekaitīguma un patērētāju aizsardzības dienests,
                     
                  
                        —
                     
                     
                        Palīdzības saņēmējs: Valsts zinātniskais centrs “Eksperimentālās un klīniskās veterinārmedicīnas institūts” (Harkova, Ukraina).
                     
                  3.3.   Informētības vairošana, izglītība un apmācība dzīvības zinātņu zinātniekiem par biodrošumu un biodrošību
            3.3.1.   Projekta mērķis
            
                        —
                     
                     
                        Saskaņā ar ANO DPR 1540 (2004) noteiktajiem pienākumiem uzlabot bioloģisko drošumu, drošību un bioētiku Ukrainā, vairojot dzīvības zinātņu zinātnieku informētību par biodrošumu un biodrošību, tostarp īstenot efektīvus vietējos pasākumus, lai novērstu bioloģisko ieroču un to nogādes līdzekļu izplatīšanu.
                     
                  3.3.2.   Projekta apraksts
            
                        —
                     
                     
                        Tādas dažādu Ukrainas dzīvības zinātņu mācībspēku komandas izveide, kas spēs izplatīt mūsdienīgas zināšanas par biodrošumu, biodrošību un bioētikas principiem, labāko laboratorijas praksi, un tehnikām un metodēm biorisku pārvaldībai laboratorijās,
                     
                  
                        —
                     
                     
                        pašreizējo resursu uzlabošana nolūkā veicināt zināšanu izplatīšanu un informētības vairošanu par biodrošumu, biodrošību un bioētiku dzīvības zinātņu skolotāju, studentu un pētnieku un citu attiecīgo ieinteresēto personu vidū, pilnībā ņemot vērā Ukrainas Zinātnes un tehnoloģiju centra projektu P633 “Izglītība un informētības vairošana Ukrainā”,
                     
                  
                        —
                     
                     
                        apmācības spēju ilgtspējas nodrošināšana pēc projekta pabeigšanas.
                     
                  3.3.3.   Gaidāmie projekta rezultāti
            
                        —
                     
                     
                        Lielāka valsts un vietējā līmeņa ieinteresēto personu informētība bioloģiskā drošuma un drošības jomā,
                     
                  
                        —
                     
                     
                        lielāka dzīvības zinātņu zinātnieku spēja droši rīkoties ar bīstamiem bioloģiskiem materiāliem,
                     
                  
                        —
                     
                     
                        lielāka Ukrainas dzīvības zinātņu zinātnieku spēja samazināt riskus, kas saistīti ar viņu īstenoto pētījumu laikā izmantoto materiālu un aprīkojuma iespējamu nepareizu lietošanu, kā arī ar viņu zināšanu un gūto rezultātu ļaunprātīgu izmantošanu,
                     
                  
                        —
                     
                     
                        dzīvības zinātņu zinātniekiem paredzētas spēcīgas mācībspēku komandas izveide biodrošuma un biodrošības jomā,
                     
                  
                        —
                     
                     
                        uzlabots un ilgtspējīgs resurss zināšanu par biodrošumu, biodrošību un bioētiku attālinātai izplatīšanai.
                     
                  3.3.4.   Projekta atbalsta saņēmēji
            
                        —
                     
                     
                        Veselības ministrija
                     
                  4.   Administratīvs atbalsts projektu īstenošanai
            Īpaši tam paredzēts personāls EDSO Sekretariātā un EDSO projektu koordinatora birojā Ukrainā koordinēs un pārvaldīs 3. iedaļā noteikto projektu darbību īstenošanu, lai vēl vairāk attīstītu sadarbības sistēmu starp Ukrainas partneriem, tostarp izstrādājot atbilstīgus jaunus projektu priekšlikumus un valsts pasākumus.
            Palīgpersonāls veiks šādus uzdevumus:
            
                        —
                     
                     
                        pārvaldīs projektus visos projekta cikla posmos,
                     
                  
                        —
                     
                     
                        veiks projektu ikdienas finanšu pārraudzību,
                     
                  
                        —
                     
                     
                        nodrošinās tehnisko un juridisko ekspertīzi, atbalsīs lielāka apjoma iegādes, iesaistīs citas starptautiskas organizācijas, nodrošinās apstiprināto projektu rezultātu kvalitāti un kvalitātes kontroli un sniegs ziņojumus Eiropas Savienībai.
                     
                  5.   Ilgums
            Kopējais paredzētais projektu ilgums būs 36 mēneši.
            6.   Tehniskās īstenošanas struktūra
            Šā lēmuma tehniskā īstenošana tiks uzticēta EDSO Sekretariāta Konfliktu novēršanas centram un EDSO projektu koordinatoram Ukrainā. Šajā lēmumā paredzētās darbības EDSO īstenos sadarbībā ar citām starptautiskām organizācijām un aģentūrām, jo īpaši ar mērķi nodrošināt efektīvu sinerģiju un izvairīties no dublēšanās.
            7.   Ziņojumu sniegšana
            EDSO Sekretariāts regulāri, kā arī pēc katras aprakstītās darbības beigām sagatavos ziņojumu. Galīgie ziņojumi būtu jāiesniedz Eiropas Savienībai vēlākais sešas nedēļas pēc attiecīgo darbību beigām.
            8.   Koordinācijas komiteja
            Šo projektu koordinācijas komitejas sastāvā būs Augstā pārstāvja pārstāvis un šā pielikuma 6. iedaļā minētās īstenošanas struktūras pārstāvis. Koordinācijas komiteja regulāri un vismaz reizi sešos mēnešos pārskatīs šā lēmuma īstenošanu, tostarp izmantojot elektroniskus saziņas līdzekļus.
            9.   Lēstās projektu kopējās izmaksas un Eiropas Savienības finanšu ieguldījums
            Projektu kopējās izmaksas ir 1 913 900 EUR.